Hönnuðir og Bændur – Skapandi nálgun á upplifunum frá Nýnorræna eldhúsinu Nýr norrænn matur , eða Nýnorræna eldhúsið eins og það er oft kallað , er stöðugt að hefja ný samstarfsverkefni og koma sér inn á nýjan vettvang með því markmiði að sameina reynslu í matreiðslu og skapandi atvinnugreinum . Þann 4. - 6. nóvember nk. verður stefnan sett á Reykjavík þar sem alþjóðlega ráðstefnan „ You Are In Control “ ( YAIC ) fjalla um verkefnið „ Stefnumót hönnuða og bænda ” sem er einn af mörgum liðum á dagskrá ráðstefnunnar sem fela í sér mat og skapandi matreiðslu . YAIC er ráðstefna sem haldin er árlega og kannar þróun í skapandi atvinnugreinum í tónlist , listum , hönnun , fjölmiðlum , leikjum , bókmenntum , listrænni tjáningu og kvikmyndum . Þetta er í fyrsta sinn sem ráðstefnan verður haldin með ívafi matargerðar . Stefnumót hönnuða og bænda er samstarfsverkefni vöruhönnuða úr Listaháskóla Íslands og bænda sem hafa þróað í sameiningu einstök matvæli byggð á hefðbundnum íslenskum vörum . Matís kom auk þess að þessu samstarfi og var hönnuðum og bændum innan handar með tæknileg atriði matvælaþróunarinnar og framleiðslunnar sem fylgdi í kjölfarið . Á fyrstu þremur árunum samstarfsins þróaði hópurinn fjögur algjörlega ný matvæli . Þessar vörur eru frá fjórum bændum frá mismunandi landshlutum og hafa verið þróaðar og samsettar af hönnuðum og nú bornar alla saman fram á hlaðborði á ráðstefnunni . YAIC og Stefnumót hönnuða og bænda , ásamt skapandi framtaki frá matreiðslumönnum Hörpu , gefa þátttakendum tækifæri á að njóta einstakrar matarupplifunar . Stefnumót hönnuða og bænda verður til kynningar á ráðstefnunni , mánudaginn 5. nóvember klukkan 12:00 . Í kjölfarið munu aðstandendur New Nordic Food og verkefnisins sýna verk sín . Katrín Jakobsdóttir menntamálaráðherra mun sækja ráðstefnuna , ásamt öðrum opinberum gestum . Á hlaðborðinu verða meðal annars hægt að fá rúgbrauðsrúllutertu , sem er ný túlkun á rúllutertu , en einnig verður boðið upp á rabarbarakaramellu og skyrkonfekt . Þetta verður borið fram með íslenskum berjum og ávaxtadrykkjum ásamt salati hússins , sem ræktað er í garði Hörpunnar . Bjarni Gunnar Kristjánsson yfirkokkur Hörpunnar segir að hugmyndin hafi komið frá hans eigin garði þar sem hann ræktar sínar eigin jurtir og salat fyrir sumartímann . „ Okkur langaði að gera tilraunir með gestum og gefa þeim tækifæri til að velja sjálf í sitt eigið salat “ . “ Þetta verður örugglega fyrsta skrefið í átt að framtíðar samstarfi með nýjum alþjóðlegu og skapandi fólki . Ég held að við höfum tekið rétta ákvörðun , einstaka landið Ísland fyrir nýja skapandi norræna matarupplifun ” , segir Elisabet Skylare , verkefnastjóri hjá Food and Creative Industries og New Nordic Food . „ Það er nýtt og spennandi að sjá mat sem verðmæti ásamt fjölda annarra skapandi greina eins og tónlistar , fjölmiðla , lista , bókmennta , kvikmynda , listrænnar tjáningar , hönnunar og leikja . Okkur finnst þetta frumkvæði hafa sýnt nýjar leiðir í samstarfi . Matarhefð eykur upplifun gesta en þarna mætast einnig hagsmunaaðilar úr mismunandi áttum í skapandi iðnaði “ , segir Anna Hildur , Nomex , Nordic Music Export og formaður YAIC .